**MOKYTOJO DARBO FUNKCIJOS**

1. Šias pareigas einantis darbuotojas vykdo šias funkcijas:

1.1. užtikrinti savo darbo kokybę;

1.2. organizuoti ir vykdyti ugdomąjį procesą grupėje, atsižvelgti į individualius vaikų ugdymosi poreikius ir amžių, įstaigos ikimokyklinio ugdymo programos tikslus, vadovautis ikimokyklinio ugdymo įstaigų higienos normomis;

1.3. planuoti grupės ugdomąją veiklą, kurti grupės ugdomąją aplinką, parinkti priemones;

1.4. saugoti ir stiprinti vaikų sveikatą, garantuoti vaikų fizinį ir psichologinį saugumą grupėje, salėje, kitose įstaigos erdvėse, žaidimų aikštelėse ir kt.;

1.5. derinti tarpusavyje vaikų ugdymą, priežiūrą, globą;

1.6. ugdyti tvirtas vaiko dorovės, pilietinės, tautinės bei patriotines nuostatas, laiduoti asmenybės galių plėtojimą;

1.7. bendradarbiauti su šeima, skatinti tėvus (globėjus) dalyvauti grupės veikloje, derinti šeimos ir įstaigos interesus, didinti vaiko kokybiško ugdymo(-si) galimybes;

1.8. bendradarbiauti su kitais grupėje, įstaigoje dirbančiais specialistais (meno pedagogu, specialiuoju pedagogu, logopedu ir kt.) vaikų ugdymo klausimais;

1.9. sistemingai informuoti tėvus (globėjus) apie vaikų pasiekimus, ugdymo(-si) poreikius ar iškilusias problemas (sveikatos, prigimtinių, socialinių poreikių tenkinimo ir pan.);.

1.10. informuoti įstaigos administraciją apie vaiko turimas socialines ar sveikatos problemas, pastebėtą ar įtariamą vaiko teisių pažeidimą;

1.11. priimti vaiką į grupę ir išleisti į namus tik su tėvais (globėjais), kitais suaugusiais asmenimis, turinčiais raštišką tėvų (globėjų) leidimą/prašymą;

1.12. dalyvauti bendrose įstaigos veiklose: posėdžiuose, pasitarimuose, įstaigos ikimokyklinio ugdymo programos rengime, audito vykdyme ir kt.;

1.13. laikytis įstaigos vidaus, darbo tvarkos taisyklių, laiku pildyti dokumentaciją;

1.14. nuolat tobulinti savo kvalifikaciją;

1.15. inicijuoti ir/ar dalyvauti bendruose įstaigos renginiuose, projektuose ir kitose veiklose.

1.16. užtikrinti kokybišką vaiko kompetencijų ugdymą, organizuoti pedagoginį procesą, orientuotą į individualias ugdymo(-si) poreikius, ikimokyklinio ir priešmokyklinio ugdymo tikslus ir išsilavinimo standartus;

1.17. sistemingai stebėti ir vertinti vaiko gebėjimus, įvairiais būdais fiksuoti vaiko pasiekimus, inicijuoti individualių programų, projektų rengimą;

1.18. teikti pagalbą vaikams, turintiems ugdymosi sunkumų ir specialiųjų ugdymosi poreikių, pritaikant ugdymo turinį, metodus ir priemones;

1.19. formuoti vaiko sveikos ir saugios gyvensenos, ekologinės elgsenos įgūdžius;

1.20. laikytis įstaigos vidaus darbo tvarkos taisyklių, laiku tvarkyti savo pedagoginės veiklos dokumentaciją;

1.21. analizuoti ir vertinti savo pedagoginę veiklą, kolegų ir lopšelio-darželio vadovų, teikti pasiūlymus;

1.22. bendradarbiauti su kolegomis, abipusiu susitarimu mokytis vienam iš kito, kelti kvalifikaciją ir nustatyta tvarka atestuotis;

1.23. nustatyta tvarka tikrintis sveikatą, išklausyti higienos ir pirmos pagalbos kursus;

1.24. negalėdama atvykti į darbą, apie tai privalo įspėti įstaigos vadovą.

1.25. vaistus, dezinfekcinės priemones, degtukus, adatas, laikyti vaikams neprieinamose vietose, leisti naudotis žirklėmis tik suaugusiųjų priežiūroje;

1.26. lipant laiptais, einant pasivaikščioti, laikytis saugumo: vienas suaugęs eina vaikų grupės priekyje, kitas – gale;

1.27. lauke stebėti, kad aikštelėse nebūtų vaikams pavojingų daiktų, stiklo duženų, atsikišusių briaunų, sausmedžių ir pan.;

1.28. pasivaikščiojimo metu nuolat stebėti ir skaičiuoti vaikus. Pasigedus vaiko, skubiai informuoti administraciją, tėvus, policiją;

1.29. išvykstant su vaikais į išvykas, ekskursijas pranešti mokyklos vadovui (jei jis išvykęs, pranešti laikinai pavaduojančiam), iš anksto pateikti vaikų ir lydinčių asmenų sąrašą;

1.30. išvesti vaikus iš įstaigos ribų galima tik lydint mokytojos padėjėjui;

1.31. įvykus nelaimingam atsitikimui, suteikti pirmąją pagalbą, informuoti administraciją, palydėti nukentėjusįjį į gydymo įstaigą;

1.32. plauti žaislus, vadovaujantis higienos normų reikalavimais HN 75:2016, prižiūrėti augalus, gėles, tvarkyti savo grupės aikštelės teritoriją;

1.33. kontroliuoti vaikų maitinimą: porcijų dydį, estetinį stalo vaizdą;

1.34. neįleisti į grupę pašalinių asmenų.